Document ID: 31987D0579

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Νοεμβρίου 1987
για την έγκριση μιας προσθήκης στο πρόγραμμα σχετικά με τον τομέα των ανθέων που κοινοποιήθηκε από την ελληνική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ελληνική γλώσσα είναι το μόνο αυθεντικό)
(87/579/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι, στις 22 Απριλίου 1985, η ελληνική κυβέρνηση κοινοποίησε μια προσθήκη στο πρόγραμμα που είχε εγκριθεί με την απόφαση 82/250/ΕΟΚ της Επιτροπής (3) σχετικά με την εμπορία μη βρώσιμων κηπευτικών προϊόντων και ότι παρείχε συμπληρωματικές πληροφορίες την 1η Απριλίου 1987·
ότι η εν λόγω προσθήκη στο πρόγραμμα αποσκοπεί στον εκσυγχρονισμό των διαρθρώσεων διατήρησης και εμπορίας των μη βρώσιμων κηπευτικών προϊόντων, κατά τρόπο ώστε να ενισχυθεί η ανταγωνιστικότητα του τομέα, να αξιοποιηθεί η παραγωγή αυτή και να αυξηθεί το εισόδημα των παραγωγών· ότι αποτελεί, κατά συνέπεια, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η εν λόγω προσθήκη περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι είναι δυνατόν να επιτευχθούν οι στόχοι που αναφέρονται στο άρθρο 1 του εν λόγω κανονισμού στον τομέα της εμπορίας μη βρώσιμων κηπευτικών προϊόντων· ότι η προθεσμία που έχει καθοριστεί για την εφαρμογή της προσθήκης αυτής δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο πρόγραμμα σχετικά με τον τομέα της εμπορίας μη βρώσιμων κηπευτικών προϊόντων που ανακοινώθηκε από την ελληνική κυβέρνηση στις 22 Απριλίου 1985 και συμπληρώθηκε την 1η Απριλίου 1987 σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 30 Νοεμβρίου 1987.

Labels: 3
18
6